Milla Jovovich

She ben-aghteyr, ard-chraishteyder, as arraneyder Americaanagh ee Milica Bogdanovna Jovovich (; ; ; ruggit er 17 Nollick 1975), ta goll er enney dy keirdagh myr Milla Jovovich.

Va Jovovich ruggit ayns Kyiv, PHH yn Ookraan, yn Unnaneys Soveidjagh, agh ren ish as e lught thie arraghey dys Lunnin tra v'ee queig bleeaney d'eash as, lurg shen, ren ad arraghey dys Sacramento, California; fy yerrey, ren ad arraghey dys Los Angeles shiaght mee ny s'anmey. Ayns 1987, tra v'ee 12 vleeaney d'eash, hoshee ee craishtey tra ren Herb Ritts jannoo fotograafyn jee son coodagh yn earishlioar Iddaalagh Lei. Ren Richard Avedon cur ish ayns ny soilsheenyn "Most Unforgettable Women in the World" liorish Revlon. Ayns 1988, ren Jovovich cloie da'n chied cheayrt er y scaailan 'sy fillym çhellveeish The Night Train to Kathmandu as ren ee cloie 'sy chied mooar-fillym eck, Two Moon Junction.

Hooar Jovovich enney mooar son e paart 'sy fillym romansagh Return to the Blue Lagoon (1991) er yn oyr nagh row ee agh 15 bleeaney d'eash. T'eh er smooinaghtyn dy nee yn paart v'eck 'sy fillym jantys far-skeealagh sheanse Frangagh The Fifth Element (1997) liorish Luc Besson yn paart foshlee eck. Ren ee as Besson poosey ny s'anmey 'sy vlein shen, agh scarr ad voish y cheilley tammylt veg ny yei. Ren ee cloie y ben-eniagh as y martyr ayns The Messenger: The Story of Joan of Arc (1999) liorish Besson. Eddyr ny bleeantyn 2002 as 2016, ren Jovovich cloie Alice 'sy straih fillym atçhim jantys Resident Evil, hie er ve yn straih fillym smoo berçhagh va bunnit er gammanyn-feeshan.

Ren Jovovich skeaylley magh e chied albym, The Divine Comedy, ayns 1994, as e nah albym, The People Tree Sessions, ayns 1998. T'ee foast skeaylley magh prowallyn er yn ynnyd-eggey oikoil eck as dy mennick t'ee cur rish cassanyn-sheean fillym. Ayns 2003, ren ee as y craishteyder Carmen Hawk croo yn linney eaddeeyn Jovovich–Hawk, hie magh derrey 2008. She Creature Entertainment e colught gientyn hene eck.

Imraaghyn

Kianglaghyn magh




Ronney:Ruggyryn 'sy vlein 1975
Ronney:Feallee vio
Ronney:Aghteyryn ass California
Ronney:Feallee ass Los Angeles
Ronney:Craishteyderyn bwoirrin Americaanagh
Ronney:Aghteyryn fillym bwoirrin Americaanagh
Ronney:Aghteyryn çhellveeish bwoirrin Americaanagh
Ronney:Ellyneyryn SBK Records
Ronney:Ookraanee jeh sluight Serbagh
Ronney:Ookraanee jeh sluight Montenegragh
Ronney:Americaanee jeh sluight Montenegragh
Ronney:Americaanee jeh sluight Rooshagh
Ronney:Americaanee jeh sluight Ookraanagh
Ronney:Ookraanee jeh sluight Rooshagh
Ronney:Arraneyderyn bwoirrin Americaanagh
Ronney:Feallee ass Kyiv
Ronney:Feallee ass Moscow